รัฐบาลจัดพิธีทางศาสนามหามงคล 5 ศาสนา เพื่อบำเพ็ญพระราชกุศลอุทิศถวายสมเด็จพระบูรพมหากษัตริยาธิราช
รัฐบาลจัดพิธีทางศาสนามหามงคล 5 ศาสนา เพื่อบำเพ็ญพระราชกุศลอุทิศถวายสมเด็จพระบูรพมหากษัตริยาธิราช พระบาทสมเด็จพระพุทธยอดฟ้าจุฬาโลกมหาราช พระบาทสมเด็จพระปรมินทรมหาภูมิพลอดุลยเดช บรมนาถบพิตร และเจริญพระพุทธมนต์ และสวดถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว ณ พระลานพระราชวังดุสิต เนื่องในโอกาสพระราชพิธีบรมราชาภิเษก พุทธศักราช 2562 รัฐบาลได้จัดพิธีทางศาสนา มหามงคล 5 ศาสนา เพื่อบำเพ็ญพระราชกุศลอุทิศถวายสมเด็จพระบูรพมหากษัตริยาธิราช พระบาทสมเด็จพระพุทธยอดฟ้าจุฬาโลกมหาราช พระบาทสมเด็จพระปรมินทรมหาภูมิพลอดุลยเดช บรมนาถบพิตร และเจริญพระพุทธมนต์ และสวดถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว ณ พระลานพระราชวังดุสิต การนี้ รัฐบาล ได้ขอพระราชทานพระราชานุญาตจัดพิมพ์หนังสือบทสวดเจริญมหามงคล รวมศาสนา สำหรับมอบแก่ผู้มาร่วมพิธี ซึ่งสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานภาพวาดฝีพระหัตถ์ อักษรพระปรมาภิไธย ว.ป.ร. พระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร ที่ฉายกับสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ล้อมกรอบด้วยรูปหัวใจ ภาพวาดฝีพระหัตถ์ที่ทรงวาดรูปครอบครัว บ้าน ธงไตรรงค์ และด้านหลังเป็นสถานที่ประกอบศาสนกิจที่สำคัญทั้ง 5 ศาสนา พร้อมพระราชทานข้อความว่า”เราจะเดินไปด้วยกัน ด้วยความสุข” ในโอกาสนี้ ทรงพระกรุณาโปรดเกล้าโปรดกระหม่อมให้ พลอากาศตรี สุพิชัย สุนทรบุระ อัญเชิญพระพุทธรูปศิลปะสุโขทัย (ยุคกลาง) ไปประดิษฐาน ณ ประรำพิธี เพื่อความเป็นสิริมงคล ทั้งนี้ในพิธีดังกล่าว มี พลเอก ประยุทธ์ จันทร์โอชา นายกรัฐมนตรี ประธานในพิธี ซึ่งในแต่ละศาสนาจะประกอบพิธีประกอบด้วย ศาสนาพุทธ พระสงฆ์เจริญพระพุทธมนต์ ผู้นำศาสนาอิสลามประกอบพิธีดูอาร์ขอพร ผู้นำศาสนาคริสต์ประกอบพิธีอธิษฐานภาวนาขอพร พราหมณ์ของศาสนาพราหมณ์-ฮินดู สวดถวายพระพร และศาสนาจารย์ของศาสนาซิกข์สวดอัลดาสขอพรจากพระศาสดาโดยนางสาวจำเนียร มาลากุล ชาวกรุงเทพมหานคร หนึ่งในประชาชนที่มาร่วมิธีดังกล่าว กล่าวว่า เดินทางมาร่วมตั้งแต่เวลา 14.00 น.เพื่อร่วมพิธีมหามงคลในครั้งนี้ และที่ผ่านมาก็เดินทางมาร่วมพิธีสวดมนต์อยู่บ่อยครั้งเท่าที่โอกาสอำนวย(เสียง) ทั้งนี้องค์การขนส่งมวลชนกรุงเทพ (ขสมก.) ได้จัดเดินรถโดยสารเฉพาะกิจให้บริการฟรี จอดรับ - ส่งทุกป้าย จำนวน 3 เส้นทาง เพื่ออำนวยความสะดวกให้กับประชาชน ที่เดินทางไปร่วมสวดมนต์ในพิธีดังกล่าว ประกอบด้วย เส้นทางที่ 1 อนุสาวรีย์ชัยสมรภูมิ จอดส่งที่หน้ากองทัพภาคที่ 1 ให้บริการ 5 คันเส้นทางที่ 2 หัวลำโพง จอดส่งที่หน้า บช.น. ให้บริการ 5 คัน และ เส้นทางที่ 3 สนามหลวง จอดส่งที่หน้า บช.น. ให้บริการ 5 คัน